ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ፕረዚደንት ትራምፕ፡ ቱርኪ ንኩርዳውያን እንተጥቂዓ ቁጠባኣ ኣብ ሓደጋ ከውድቖ እየ ኢሉ 14 ጥሪ 2019 ምንጪ ስእሊ, EPA መግለጺ ስእሊ, ብቱርኪ ዝድገፉ ሓይልታት ኣብ ልዕሊ ተቓለስቲ ኩርዳውያን መጥቃዕቲ ክፍፅሙ ኣብ ምድላው ይርከቡ ፕረዚደንት ኣሜሪካ ዶናልድ ትራምፕ፡ ቱርኪ ነቲ ተወጢኑ ዘሎ ምስሓብ ወተሃደራት ኣሜሪካ ካብ ሶሪያ መዝሚዛ ነቶም ብኣሜሪካ ክድገፉ ዝጸንሑ ኩርዳውያን ሓይልታት እንተድኣ ኣጥቂዓ፡ ኣሜሪካ `ንቱርኪ ብቑጠባ ከተዕንዋ`ያ` ክብል ኣፈራሪሑ። እቶም ኩርዳውያን`ውን ንቱርኪ ክተዃትኹዋ ከምዘይደሊ ትራምፕ ብሰንበት ክልተ ጊዜ ብመንገዲ ትዊተር ኣብ ዘሕለፎ መልእኽቲ ኣፍሊጡ። ሓይልታት ኣሜሪካ ኣብ ሰሜናዊ ሶሪያ ኣብ ጎኒ ኩርዳውያን ሚሊሻ ኮይኖም ኣንጻር እስላማዊ ጉጅለ [ዳዕሽ] ተዋጊኦም`ዮም። ቱርኪ ግን ነቲ ፒፕልስ ፕሮቴክሽን ዩኒት (ውሕስ ህዝቢ)ተባሂሉ ዝፍለጥ ሓይሊ ከም ኣሸባሪ ሓይሊ`ያ ትርእዮ። ወታሃደራዊ ዕላማታት ሶርያ ብሚሳይላት ተደብዲቦም ኣመሪካ፡ ሶርያ ኬሚካላዊ ኣጽዋር ተዳሉላ ትብል ፕረሲደንት ጣይብ ኤርዶዋን ኣሜሪካ ነቲ ዕጡቕ ጉጅለ ብምሕጋዛ ቁጠዓኡ ክገልጽ ጸኒሑ`ዩ፡ ክጭፍልቖ ምዃኑ ድማ ፈኪሩ`ዩ። እቲ ናይ ሰንበት ናይ ትራምፕ ርእይቶ፡ ንተወሳኺ ወቐሳ ንሃንደበታዊ ውሳነ ምስሓብ ወተሃደራት ኣሜሪካ ካብ ሶሪያ ስዒቡ`ዩ መጺኡ። ምስሓብ ኣመሪካውያን ወተሃደራት ካብ ሶሪያ፡ ንኢራን፣ ሩስያን ፕረዚደንት በሽር ኣል ዓሳድ ናይ ሶሪያን ዘርብሕ `ኣሉታዊ ጽልዋ` ክህልዎ`ዩ ኢሉ ሓደ ላዕለዋይ ኣባል ንጉሳዊ ቤተሰብ ሱዕዲ ዓረብ ዝኾነ ልዑል ቱርኪ ኣል ፈይሳል፡ ንቢቢሲ ኣብ ዝሃቦ ሓበሬታ። ምንጪ ስእሊ, Reuters መግለጺ ስእሊ, ማይክ ፔምፖ ኣብ ማእከላይ ምብራቕ ዑደት እናገበሩ ይርከቡ ጸሓፊ ጉዳያት ወጻኢ ኣሜሪካ ማይክ ፖምፐዮ ቀጻሊ ደገፍ ኣመሪካ ንመሻርኽቲ`ታ ሃገር ዝኾና ዞባውያን ሃገራት ማእከላ ምብራቕ ንምግላጽ፡ ኣብ`ዚ ሕጂ እዋን ኣብ ርእሰ-ከተማ ሱዕዲ ዓረብ ኣብ ዝኾነት ሪያድ ይርከብ። ትራምፕ እንታይ`ዩ ኢሉ?
